Raport de autoevaluare internă a programului de studii Muzică,  
anul universitar 2018/2019

# Preambul

Raportul de autoevaluare a fost întocmit de către comisia de asigurare a calității la nivelul programului de studiu Muzică (Dr. Fodor Attila conferențiar, președinte, Dr. Tóth Árpád lector, membru, Dr. Csákány Csilla lector, membru) și respectă prevederile reglementărilor universitare.

Raportul de autoevaluare internă se bazează pe analiza următoarelor documente:

* planul de învățământ
* state de funcții
* procesele verbale ale examenelor de licență
* statistici privind numărul de studenți din sistemul informatic integrat al universității
* evaluării cadrelor didactice de către studenți din sistemul informatic integrat al universității
* centralizatoarele rapoartelor de autoevaluare a cadrelor didactice
* rapoartele privind activitatea științifică din cadrul Departamentului de Arte

# Programul de studii Muzică

## Misiunea programului

Departamentul de Arte în cadrul programului de studiu Muzică urmărește formarea unor specialiști de înalt nivel prin:

• curricule în conformitate cu standardele internaționale;

• procese de învățământ centrat pe student;

• activități intense și permanente de mentorat;

• programe ce stimulează creativitatea muzicală, cercetarea științifică și artistică;

• posibilități multiple de expresie și afirmare artistică pe plan individual și în grup;

• organizarea regulată a unor activități de pregătire extracuriculare (worshopuri, cursuri de perfecționare, tabere, concerte, turnee);

• promovarea excelenței și a spiritului comunitar.

## Obiective de formare

**Obiectivul general** al specializării urmărește dobândirea de către student a competenţelor profesionale şi transversale cuprinse în matricea RNCIS pentru specializarea Muzică, prin absolvirea disciplinelor, respectiv a practicii de specialitate din prezentul plan de învăţământ, precum și prin susținerea examenului de finalizare, în vederea exercitării vocaţiei de profesor de muzică, precum şi a altor ocupaţii conexe posibile.

Printre **obiectivele particulare** ale prezentei specializări se numără: însuşirea de către studenţi a acelor cunoştinţe teoretice şi practice, precum şi dobândirea unor abilităţi şi competenţe, care sporesc gradul inserţiei absolvenţilor pe piaţa de muncă, încurajarea creativităţii, a mobilităţii, a abilităţii de lucru în echipă, a responsabilităţii şi sensibilităţii sociale, a toleranţei, a spiritului întreprinzător, a conştientizării deontologiei profesionale, a comunicării artistice şi verbale.

# Evaluarea internă anuală a programului de studii Muzică

## Procesul de învățământ

### Structura anului universitar

Programul de studiu este structurat pe trei ani, șase semestre, câte 14 săptămâni de predare pe semestru, mai puțin ultimul semestru, cu 12 săptămâni de predare și 2 săptămâni de practică pentru elaborarea lucrării de licență. Perioadele de predare sunt urmate de sesiunile de examene, câte 3-4 săptămâni iarna și vara, respectiv 2 săptămâni de restanțe toamna.

### Practica

Practica se desfășoară în următoarele forme:

1. Practica artistică (PA) săptămânal inclusă în cadrul disciplinelor obligatorii (repetiții din cadrul ansamblului coral precum și participarea la cel puţin două concerte publice pe semestru).
2. Practica de specialitate compactă (PSC) în vacanțele de vară din primii doi ani de studiu: (10 zile, 4 ore/zi) = 40 ore.

Stagiile de practică compactă se vor desfăşura prin participarea studenţilor la activităţile unor instituţii de cultură şi învăţământ (Filarmonica de Stat, Liceul de Arte, Teatrul de Stat Oradea, licee sau școli de muzică din judeţele limitrofe, grădiniţe muzicale etc.). Studenţii pot opta, de asemenea pentru stagii de practică profesională în diferite instituţii de profil din străinătate în cadrul programului Erasmus Plus, în perioada vacanţei universitare.

1. Practica pentru elaborarea lucrării de licență (PEL) (ultimul semestru: 56 de ore).

### Flexibilizarea procesului educațional

Disciplinele obligatorii Pian complementar, Citire de partituri-individual reprezintă ore individuale (1 oră/student/săptămână).

În semestrele 3-6 studenții trebuie să opteze pentru cel puțin un pachet de discipline opționale. De asemenea, au dreptul de a alege încă un pachet de discipline, sau alte discipline opționale, respectiv facultative oferite de programul de studiu sau celelalte programe de studii ale universității în regim de discipline facultative (care nu se pot substitui disciplinelor din planul de învățământ), și să beneficieze de creditele aferente peste cele 30 de credite transferabile ale unui semestru.

### Numărul de ore, credite, bilanțuri

Programul de studiu prevede în total 1972 ore, din care 94,52% sunt obligatorii, iar 5,48% opționale, raport de curs-practică fiind de 0,48. Din totalul de ore alocate 22,11% sunt utilizate pentru disciplinele fundamentale, 35,4% pentru cele de domeniu, 33,98% sunt alocate disciplinelor de specialitate, restul de 8,52% din totalul orelor fiind folosite pentru discipline complementare.

Numărul de credite este 30 pe semestru, 180 în total, 10 credite sunt acordate pentru promovarea examenului de licență.

### Respectarea standardelor ARACIS

Analiza planului de învățământ demonstrează respectarea cerințelor ARACIS privind conținutul procesului de învățământ.

## Resursa umană

### Prezentare generală

În anul universitar 2018/2019 specializarea Muzică a fost deservită de 15 de cadre didactice, din care 10 titulari și 5 asociați ori asociați cu contract de muncă pe perioada determinată. Cadrele didactice au provenit de la trei departamente, după cum urmează:

| Departament | Grad | Asociat | Asociat determinat | Titular | Total |
| --- | --- | --- | --- | --- | --- |
| Arte | prof. |  |  | 1 | 1 |
|  | conf. | 1 |  | 2 | 3 |
|  | lect. |  |  | 3 | 3 |
| Limbă și literatură | lect. |  |  | 1 | 1 |
|  | asist. | 3 |  |  | 3 |
| Științe Socio-Umane | prof. |  |  | 1 | 1 |
|  | asist. |  | 1 | 1 | 2 |
| DPPD | lect. |  |  | 1 | 1 |
| **Total** |  | **4** | **1** | **10** | **15** |

Din totalul cadrelor didactice 10 au avut titlul de doctor, 9 titulari și 1 asociați ori asociați cu contract de muncă pe perioadă determinată.

### Evaluarea cadrelor didactice de către studenții

Punctajul mediu obținut de cadrele didactice, în funcție de grad didactic este, după cum urmează:

| Grad didactic | Media evaluărilor (maxim 5 puncte) |
| --- | --- |
| Asistent | 4,52 |
| Lector | 4,71 |
| Conferențiar | 4,93 |
| Profesor | 4,63 |

Punctajul mediu obținut de cadrele didactice, în funcție de categoria contractului de muncă este, după cum urmează:

| Tipul contractului de muncă | Media evaluărilor (maxim 5 puncte) |
| --- | --- |
| Asociat | 4,67 |
| Asociat determinat | 4,28 |
| Titular | 4,73 |

Punctajul mediu obținut de cadrele didactice, în funcție de departament este, după cum urmează:

| Departament | Media evaluărilor (maxim 5 puncte) |
| --- | --- |
| Arte | 4,84 |
| Limbă și literatură | 4,56 |
| Științe Socio-Umane | 4,63 |
| DPPD | 4,81 |

### Evaluarea generală a cadrelor didactice

Evaluarea generală se efectuează doar pentru cadrele didactice titulare, și cele cu contract de muncă pe perioada determinată, ea centralizează autoevaluarea cadrelor didactice, evaluarea colegială, evaluarea directorului de departament ori al decanului, precum și evaluare de către studenți, conform metodologiei proprii la nivel de universitate.

Calificativele obținute de către cadrele didactice din cadrul Departamentului de Arte, care predă la programul de studiu Muzică:

| Calificativ | Nr. cadre |
| --- | --- |
| Excelent | 4 |
| Bine | 1 |
| Insuficient | 1 |

## Studenții

În anul universitar 2018/2019 specializarea Muzică a avut un număr de 27 de studenți, după cum urmează:

* Studenți anul I: 10
* Studenți anul II: 9
* Studenți anul III: 8

Din cei 8 studenți din anul terminal 6 au luat examenul de licență.

## Cercetare științifică

La capitolul de cercetare științifică ne referim la realizările colectivului de la Departamentul de Arte.

***Departamentul de Arte***

|  |  |  |  |  |
| --- | --- | --- | --- | --- |
| Nr. | Tipul activității | Număr  activități | Număr  activități | Total |
|  |  | 2018 | 2019 | 2018-2019 |
|  | Cărţi (manuale, monografii, tratate, îndrumare etc.) publicate la edituri recunoscute în străinătate | 1 | 1 | 2 |
|  | Cărţi (manuale, monografii, tratate, îndrumare etc.) publicate în ţară, la edituri recunoscute CNCS |  | 1 | 1 |
|  | Cărţi (manuale, monografii, tratate, îndrumare etc.) publicate la alte edituri sau pe plan local |  |  |  |
|  | Articol ştiinţific - Lucrări ştiinţifice publicate în reviste ISI sau indexate în baze de date internaţionale | 2 | 3 | 5 |
|  | Articol ştiinţific - Lucrări ştiinţifice publicate în reviste din străinătate fără cotaţie ISI | 1 |  | 1 |
|  | Articol ştiinţific - Lucrări ştiinţifice publicate în reviste altele decât cele menţionate anterior | 1 | 2 | 3 |
|  | Volum ştiinţific colectiv – Internaţional | 1 | 1 | 2 |
|  | Volum ştiinţific colectiv – Naţional | 2 |  | 2 |
|  | Volum ştiinţific colectiv – Local |  |  |  |
|  | Articol publicat în volum de conferinţă – Internaţional | 1 | 1 | 2 |
|  | Articol publicat în volum de conferinţă – Naţional | 3 | 4 | 7 |
|  | Articol publicat în volum de conferinţă – Local |  |  |  |
|  | Studii, eseuri, critici publicate în reviste online |  | 3 | 3 |
|  | Redactare, coordonare de volume | 3 | 2 | 5 |
|  | Traduceri – Cărţi |  |  |  |
|  | Conferinţe – Locală |  |  |  |
|  | Conferinţe – Naţională | 2 | 7 | 9 |
|  | Conferinţe – Internaţională | 12 | 13 | 25 |
|  | Premii şi distincţii |  |  |  |
|  | Granturi/Burse |  |  |  |
|  | Granturi de cercetare-dezvoltare |  |  |  |
|  | Participări la expoziții international | 11 | 11 | 22 |
|  | Participări la expoziții naționale | 7 | 14 | 21 |
|  | Concept grafic carte, identitate grafică |  |  |  |
|  | Creatii artistice - filme |  |  |  |
|  | Creatii artistice – muzicale, brevetate |  | 1 | 1 |
|  | Creatii artistice - altele | 16 | 14 | 30 |
|  | Preşedinte, co-preşedinte sau membru al comitetului ştiinţific/de organizare al unei manif. Şt. internationale |  |  |  |
|  | Referent ştiinţific |  |  |  |
|  | Citări |  | 1 | 1 |
|  | Brevete de invenţie cotate pe plan national |  |  |  |
|  | Recitaluri vocal-instrumentale, dirijorale, concerte cu orchestre filarmonice, expoziţii şi filme de autor prezentate la nivel international | 5 | 14 | 19 |
|  | Recitaluri vocal-instrumentale, dirijorale, concerte cu orchestre filarmonice, expoziţii şi filme de autor prezentate la nivel national | 28 | 41 | 69 |
| 34. | Curator |  | 10 | 10 |

## Resurse materiale

Specializarea Muzică are la dispoziție un număr suficient de săli de curs și seminar, precum și laboratoare de informatică, prevăzute cu softuri de specialitatea: Amfiteatru (136,74 mp), Sala festivă (355,52 mp), Sala Bartók Béla (87,51 mp) trei săli de curs cu 40 mp fiecare, trei săli de seminar cu 40 de mp fiecare, 1 laborator de informatică muzicală (68,52 mp), 1 laborator de muzicală electroacustică și multimedia (56 mp), un laborator de multiplicare (40 mp) și un număr suficient de calculatoare. Cadrele didactice au la dispoziție o sală profesorală, fiind dotată printre altele cu un copiator multifuncțional și calculator desktop.

Studenții au acces la biblioteca universității, care dispune de un patrimoniu total de cca. 47 mii de cărți, respectiv abonamente la periodice de specialitate. Biblioteca este dotată cu un sistem informatic, catalogul online se poate accesa la [https://opac3.partium.qulto.ro](https://opac3.partium.qulto.ro/ro/search). Resursele sunt completate cu baze de date internaționale, vezi lista actuală pe <https://sites.google.com/partium.ro/resursestiinifice>.

Accesul la internet wireless este gratuit pe tot teritoriul campusului universitar, iar studenții au posibilitate de scanare/printare la biblioteca universității.